กินยาคุมกำเนิดอยู่คะแต่ลืมกินมาแล้ว4วันแต่ไม่ได้มีอะไรกับแฟนมีสิทธิ์ที่จะท้องไหม
สวัสดีค่ะ หากได้ลืมทานยาคุมกำเนิดไป 4 วัน ยาคุมกำเนิดก็จะหมดฤทธิ์ในการป้องกันการตั้งครรภ์ไปแล้ว แต่หากนับตั้งแต่วันที่ลืมทานยาคุม ไม่ได้มีเพศสัมพันธ์ ก็จะไม่มีการตั้งครรภ์เกิดขึ้น อย่างไรก็ตาม การมีเพศสัมพันธ์ในช่วงก่อนหน้านั้นที่กำลังทานยาคุม โอกาสที่จะตั้งครรภ์ย่อมยังมีได้ เพราะยาคุมกำเนิดนั้น ไม่สามารถป้องกันการตั้งครรภ์ได้ 100%ดังนั้น หากหลังจากลืมทานยาคุมไป แล้วไม่ได้ทานต่ออีก โดยปกติภายในเวลาประมาณ 2-5 วัน จะมีเลือดออกมา คล้ายกับการที่เราทานยาคุมจนครบ 21 เม็ด แต่หากไม่มีเลือดออกมา ก็ควรตรวจหาการตั้งครรภ์ดูด้วยค่ะหากได้มีเลือดออกมาแล้ว ก็ให้เริ่มทานยาคุมกำเนิดแผงใหม่ต่อได้เลย แต่ในช่วง 7 วันแรกของการทานยา ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะ